Ifølge P4 Nordjylland har Banedanmark modtaget 24 høringssvar til det baneprojekt, der skal øge hastigheden på strækningen fra 120 til 160 km/t. Banedanmark planlægger for eksempel at nedlægge jernbaneoverskæringerne i Skørping, Ellidshøj og Svenstrup for at kunne køre hurtigere med togene, og borgerne i de tre byer har vist stor interesse for, hvordan jernbanen så skal føres enten over eller under vejen. Banedanmark forventer, at ændringen af skinnerne er færdig i 2018.

Opsummering:
Borgerne i Himmerland vil gerne være med til at bestemme, hvordan jernbanestrækningen mellem Aalborg og Hobro fremover skal se ud.